CCCXXV.  Henrico imperatori gratias agit quod clericis Pataviensibus H judici amissa bona reddi jusserit.   (Anno 1111.) [MANSI,  Concil.,  XX, 1094.]
PASCHALIS episcopus, servus servorum Dei, in Christo filio HENRICO imp. Aug., salutem et apostolicam benedictionem.
Pro clericis Paduanis et H. judice dilectioni tuae gratias agimus, quia eis tuam gratiam reddidisti, et bona sua quae amiserant restitui praecepisti; rogamus autem adhuc pro laicis, ut eos in gratiam tuam recipias et bona sua eis restitui facias, quatenus protectionis tuae munimine de caetero praestante Deo quiete valeant permanere.